FIŞA ANALITICĂ

DOMENIUL : ŞTIINŢELE NATURII (STN)

Fişa analitică de evidenţă pentru domeniul Ştiinţele naturii se poate completa pentru un număr mai mare de exemplare aparţinând aceleiaşi specii, dar colectate din acelaşi loc, în aceeaşi zi, de către aceeaşi persoană, aparţinând grupelor zoologice Mollusca, Arthropoda, dar şi altor grupe de nevertebrate dacă îndeplinesc condiţiile de mai sus, cât şi pentru exemplarele din subdomeniile: botanică, paleontologie (doar pentru microfosile), sau pentru paratipi, sintipi etc., indiferent de domeniu. 
pentru microfosile), sau pentru paratipi, sintipi etc., indiferent de domeniu. 

TIP FIŞĂ

Se va bifa căsuţa corespunzătoare tipului de fişă, după cum urmează: 
- dacă obiectul face parte dintr-un ansamblu 
- dacă se întocmeşte o fişă colectivă, pentru specimene identice
- dacă se întocmeşte o fişă individuală (cazul cel mai frecvent).

DEŢINĂTOR

Câmpul  se completează cu numele întreg sau cu sigla instituţiei culturale care deţine specimenul ce urmează a fi fişat, urmat de localitatea de reşedinţă.

COD DEŢINĂTOR

Conţine codul deţinătorului specimenului (muzeu, colecţie aparţinând cultelor, colecţie şcolară etc.), conform Listei de autoritate "Deţinători", iniţiată în 1980 şi completată permanent de atunci la CIMEC. Codul de deţinător unic la nivel naţional a fost acordat pe unitate fizică distinctă (sediu de muzeu, sediu de secţie a unui muzeu), deci pe adresă, pentru a permite indicarea cât mai precisă a locaţiei deţinătorului şi, respectiv, a specimenului fişat. Codul unui deţinător se menţine neschimbat, indiferent de modificările de denumire, adresă, subordonare administrativă apărute de-a lungul timpului, permiţând identificarea deţinătorului.
Dacă nu cunoaşteţi codul de deţinător, consultaţi lista de deţinători, identificaţi deţinătorul după judeţ, localitate, denumire, adresă şi preluaţi codul numeric al acestuia. Dacă deţinătorul căutat nu există în listă, solicitaţi la CIMEC înscrierea deţinătorului în listă şi acordarea unui cod.
Pentru specimenele aflate în custodie, se completează codul deţinătorului de la care este luat bunul în custodie.

NR. INVENTAR

Câmpul conţine numărul de inventar actual al specimenului. Acesta poate fi o cifră, o combinaţie de sigle şi cifre, un număr cu subnumere etc.

NR. INVENTAR VECHI 

Câmpul conţine numărul vechi din registrul de inventar. Numărul de inventar vechi este necesar pentru a se stabili concordanţe între numărul de inventar actual şi cel care a apărut în cataloage sau în publicaţii mai vechi.

COLECŢIE 

Câmpul se va completa cu denumirea colecţiei din care face parte specimenul fişat (conform clasificării colecţiilor din muzeu). 

Exemple:
Colecţia Prinţului Caradjea; Colecţia Montandon; Colecţia Bielz
Notă: Câmpul poate fi completat şi cu numele colecţionarului sau / şi cu numele colecţiei, atunci când este cazul unei donaţii sau achiziţii constituite, intrate în posesia muzeului.

NR. INVENTAR COLECŢIE 

Câmpul conţine numărul de inventar al colecţiei din care face parte piesa. Este necesar din aceleaşi considerente ca în cazul NR. INVENTAR.

CLASAT

Câmpul conţine informaţii despre regimul de protecţie al specimenului, prevăzut de Legea 182/2000  şi conform Normelor de clasare.
Se alege opţiunea "clasat", în cazul în care specimenul a fost clasat în urma validării propunerii de clasare, înaintată de deţinător, de către Comisia Naţională a Muzeelor şi Colecţiilor, în categoria „tezaur” sau „fond” (cf. Legii pentru modificarea şi completarea Legii nr. 182/2000 privind protejarea patrimoniului cultural naţional mobil (Monitorul Oficial nr.10 din 8 ianuarie 2007). Dacă opţiunea nu este valabilă, nu se va bifa.

ORDIN NR. 

Câmpul consemnează numărul ordinul ministrului prin care a fost validată propunerea de clasare a specimenului fişat. 

DATA

Câmpul consemnează data la care a fost validată propunerea de clasare a specimenului fişat. 
Informaţia se completează în câmp după formula: ZZ.LL.AAAA.

POZIŢIA

Se va consemna numărul din lista anexată ordinului de ministru la care se regăseşte obiectul clasat.

CATEGORIE 

Cuprinde categoria generală în care se încadrează specimenul fişat.
Exemple: Botanică – plante inferioare; Botanică – plante superioare; Mineralogie; Zoologia nevertebratelor; Zoologia vertebratelor

NR. SPECIMENE/PIESE

Se înscrie numărul de exemplare din aceeaşi specie, care au fost colectate în aceeaşi zi, în aceeaşi localitate şi de către aceeaşi persoană, fişate pe un singur formular, precizâdu-se totodată câţi masculi şi câte femele; pentru speciile hermafrodite sau al căror sex este indeterminabil, se înscrie cifra totală.
	
DENUMIRE ŞTIINŢIFICĂ

Conţine denumirea ştiinţifică a specimenului. La afişare este un câmp conjugat format din câmpurile din formularul de introducere din program: Denumire, Autor şi An. 

DENUMIRE ŞTIINŢIFICĂ:		Mammuthus Primigenius; Blumb;  
DENUMIRE ŞTIINŢIFICĂ:		Lithobius Guadaramus; Matic 1968; 
DENUMIRE ŞTIINŢIFICĂ:		Ixobrychus Minutus Minutus; (L 1766); 
DENUMIRE ŞTIINŢIFICĂ:		Lynx Lynx; L 1758
DENUMIRE ŞTIINŢIFICĂ:		Cobitis Romanica; Bacescu 1943; 
DENUMIRE ŞTIINŢIFICĂ:		Dilophus Febrilis; (L 1758),(=D Vulgaris )
DENUMIRE ŞTIINŢIFICĂ:		Topaz; Al2(Sio4)(Oh,F)2; Silicaţi
DENUMIRE ŞTIINŢIFICĂ:		Betula Nana

denumirea ştiinţifică nu trebuie sa fie urmată de o încadrare sistematică, care oricum se regăseşte mai jos.

ALTE DENUMIRI

Conţine denumirea literară a specimenului, denumirea populară sau denumirea ştiinţifică, în cazul în care nu există o denumire literară în limba română 

Exemple:
pirită
dinozaur; vertebre
caras auriu
lebădă neagră
capră neagră
algă brună
fluture cap de mort
melc de grădină
cerb lopătar
viperă cu corn

Dacă denumirea poate duce la confuzii, se precizează în paranteză grupul taxonomic căruia îi aparţine

Exemple:
buhai de baltă (broască)
buhai de baltă (pasăre)

Pentru piesele de paleontologie, aflate adesea în stare fragmentară, după denumirea tipului categorial din care face parte specimenul, urmată de separatorul de valori (punct şi virgulă) se înscrie termenul "fragment".

Exemplu:
mamut; mandibulă; fragment

ÎNCRENGĂTURĂ

Conţine încadrarea sistemică a specimenului în încrengătura din care face parte.

Exemple:
Animale: Vertebrata, Nevertebrata
Plante: Gymnospermatophyta, Angiospermatophyta

CLASĂ

Conţine încadrarea sistematică a specimenului sau a mineralelor în clasa din care fac parte.

Exemple:
Animale: Mamifere, Reptile, Păsări
Plante: Monocotiledonate, Dicotiledonate

ORDIN

Conţine încadrarea sistematică a specimenului în ordinul din care face parte.

Exemple: 
Animale: Hidrida, Acoela, Octopoda, Cladocera, Isopoda, Glomerida, Stomatopoda
Plante: Magnoliales, Berberidales, Papaverales, Fagales, Euphorbiales

FAMILIE

Conţine încadrarea sistematică a specimenului din familia din care face parte.

Exemple: 
Animale: Lemuridae, Rallidae, Corvidae, Cervidae
Plante: Rosaceae, Violaceae, Herbaceae

SUBFAMILIE

Conţine încadrarea sistematică intermediară între familie si gen.

Exemple: 
Animale: Murinae (subfamilie a familiei Muridae), Anatinae, Anserinae (subfamilii ale familiaei Anatidae), Carabinae (subfamilie a familiei Carabidae).
Plante: Helleboroideae, Ranunculoideae (subfamilii ale familiei Ranunculaceae), Scirpoideae, Subfam. Caricoideae (subfamilii ale familiei Cyperaceae)

GEN

Conţine încadrarea sistematică a specimenului în genul din care face parte

Exemple: 
Animale: Eulemur, Homo, Bos, Cervus, Canis 
Plante: Cannabis, Acer, Aesculus

SPECIE

Specia este categoria sistematică fundamentală, inferioară genului şi superioară subspeciei (se scrie întotdeauna cu literă mică)

Exemple: 
Animale: coronatus, primigenius, erafus
Plante: vulgaris, indica, hippocastanus

SUBSPECIE

Reprezintă un grup de populaţii în cadrul unei specii de microorganisme, de plante sau animale, caracterizate prin însuşiri comune de ordin biochimic, fiziologic, morfologic, ecologic, fixate ereditar.

COMPOZIŢIA CHIMICĂ

Se completează formula chimică pentru obiectele geologice.

Exemple: Calcit; CaCO3; Carbonaţi

PERIOADĂ GEOLOGICĂ

Conţine informaţii pentru piese paleontologice şi eventual geologice după cum urmează: denumirea erei, perioadei, etajului, culturii, fazei, despărţite prin separatorul de valori (;);
Dacă numele culturii coincide cu numele perioadei, este suficient ca acesta să fie completat o singură dată.

Exemple:
PERIOADĂ GEOLOGICĂ:	Mezozoic; Cretacic Inferior; Barremian
PERIOADĂ GEOLOGICĂ:	Neozoic; Cuaternar; Pleistocen Superior; Wurm; 
PERIOADĂ GEOLOGICĂ:	Paleolitic; Magdalenian

LOC DE COLECTARE
LOCALITATE

Conţine denumirea localităţii (cătun, sat, oraş, municipiu, localitate componentă etc.) în care s-a făcut descoperirea / colectarea.

COMUNĂ

Conţine denumirea comunei în care s-a făcut descoperirea / colectarea.

JUDEŢ

Conţine denumirea judeţului pe teritoriul căruia s-a făcut descoperirea / colectarea.

PUNCT / ADRESĂ

Conţine numele locului de descoperire / colectare (toponim local, nume antic sau medieval al obiectivului, numele străzii).

Exemple: 
PUNCT / ADRESĂ:		Cetăţuia
PUNCT / ADRESĂ:		Str. Gloriei, nr. 14

PROVINCIE/ZONĂ

Acest câmp conţine denumirea zonei geografice de unde provine piesa fişată. 
Informaţia se referă la localizarea obiectului într-o arie geografică mai mare (atunci când nu cunoaştem localizări mai precise)
Există denumiri general acceptate ale marilor zone geografice pe care le putem folosi.

Exemple: 
Zonă geografică:	 Peninsula Balcanică 
Zonă geografică: 	Asia Mică
Zonă geografică: 	Europa Centrală

ŢARĂ

Conţine denumirea actuală sau sigla ţării pe teritoriul căreia s-a făcut descoperirea / colectarea 

MEDIU ACVATIC

Conţine locaţia mediului acvatic de unde a fost colectat specimenul (ocean, lac, râu etc)

LOCALIZARE GEOLOGICĂ

Conţine informaţii cu privire la caracterul (tipul) staţiunii (şantierului) geologice sau paleontologice şi stratului geologic (pentru piesele de geologie şi paleontologie) din care provine piesa;
Exemple:
depozit fosilifer cuaternar
loess cu concreţiuni calcaroase

BIOTOP/GAZDĂ

Conţine informaţii referitoare la biotopul (habitat), ecosistemul, biocenoza, din care provine piesa:

- Plajă - nisipoase, pietroase, mâloase, sărăturete;
- Ţărm - (maluri) - joase (cu pietrişuri), lutoase mlăştinoase, lutoase argiloase, stâncoase (pietroase), înalte (abrupte, faleze);
- Vale sau văioagă de râuri (albii majore) de torenţi, intercolinare, intramontane, râpe (eventual şi denumirea locală dacă se cunoaşte);
- Câmpie - de stepă aridă, de stepă ierboasă, de islasuri (naturale), de culturi agricole (cu menţionarea tipului de culturi), deşerturi (calde, reci), tundră, menţionându-se şi denumirea locală a câmpiei;
- Colină (zonă colinară) cu menţionarea denumirii locale a acesteia;
- Deal (zonă de deal) - de podiş, intramontane, cu menţionarea denumirii;
- Depresiune - de podiş, intramontană (denumirea)
- Chei - intramontane (denumirea)
- Zone caustice - calcaroase, de alte tipuri
- Munţii (zone montane) - calcaroase, vulcanice, metamorfozate, arhaice (erodate), cu citarea denumirii
- Zone alpine - vârfuri montane = pajişti alpine, stâncării alpine, piscuri abrupte;
- Dune nisipoase (zone cu dune de nisip) - dune mobile, împădurite, inerbate, interdune uscate bălţi interdune
- Izvoare (limnocren, holocren, reocren) - montane de deal, termale
- Ape minerale
- Gheizer
- Pârâu
- Râuri şi fluvii - cu menţionarea numelui şi zonei: superioară, mijlocie, inferioară, de confluenţă, de vărsare
- Delta - cu menţionarea numelui şi a faciesului respectiv, după locul unde s-a colectat piesa, ca spre exemplu: grind nisipos, insulă, insuliţă, insulă plutitoare, canal, stufăriş, păpuriş, sălcii, plopi, plantaţie de arbori, plaur, plante plutitoare compacte, câmpuri de alge plutitoare
- Baltă - permanente, temporare (dulcicole, salmastre, sărate), ghioluri, japşe, limanuri fluviatile
- Mlaştină, mangrove
- Iaz, eleşteu, bazin piscicol (amenajat) cu denumirea tipului
- Lagună - salmastre, sărate, dulcicole
- Lac - alpin, fluviatil, de baraj, de acumulare, de mină, glaciar, de crater, carstic, salin
- Apă subterană - hiporeică, freatică
- Mare- (coordonate geografice) - bentos sau planetar
- Orezărie
- Grotă (peşteră) - crăpături, cavităţi artificiale (mină, puţ, conductă, canalizare), microcavernă (galerie, vizuină)
- Zăvoi - (cu menţionarea râului, pârâului);
- Luncă - ierboasă, împădurită, umedă, mixtă
- Pădure (zonă forestieră) - foioase (cu menţiunea dominantei), conifere (brad, molid, pin), mixtă, lizieră, subarboret, pădure tropicală, subtropicală, taiga
- Arbore izolat, cu menţiunea: în câmp, deal, pajişte etc
- Teren cultivat - cu specificarea culturii
- Aşezare urbană - locuinţă, străzi, canale etc.

Acest câmp se completează numai pentru bunurile de patrimoniu al căror loc de colectare (descoperire) este cunoscut, pentru celălalte cazuri el rămâne necompletat.

LONGITUDINE

Coordonată geografică unde a fost descoperit specimenul/obiectul.

LATITUDINE

Coordonată geografică unde a fost descoperit specimenul/obiectul.

ALTITUDINE

Coordonată geografică unde a fost descoperit specimenul/obiectul.

ADÂNCIME

Se completează, dacă este cunoscută, adâncimea la care a fost descoperit specimenul/obiectul în săpătură, exprimată în centimetri (unitatea de măsură nu se mai completează), valoarea adâncimii fiind precedată de semnul minus ("-").
Exemplu: 
ADÂNCIME:		-143

COORDONATE TOPO-STRATIGRAFICE

Se trece denumirea secţiunii sau a casetei, suprafeţei, altei unităţi stratigrafice din săpătura arheologică în care a fost descoperită piesa.

COLECTAT DE

Conţine informaţii referitoare la numele şi prenumele celui care a colectat(descoperit) piesa.

Exemplu: Aristide Caradja 

DATA/INTERVALUL COLECTĂRII

Conţine menţionarea datei/intervalului la care s-a făcut colectarea specimenului, după regula AAAA / LL / ZZ.

CONDIŢIILE  DE COLECTARE

Se completează condiţiile de colectare ale specimenului.
Este un câmp conjugat în care se completează în ordine următoarele date: temperatură (T), umiditate relativă (UR), nebulozitate (NEB), PH, viteza vântului (VV), direcţia vântului (DV), expoziţia pantei (EP);

Exemplu: T:26;UR:65;NEB:Parţial acoperit;VV:30;DV:NE-SV;EP:SE-NV

METODE DE COLECTARE

Se completează metodele de colectare ale specimenului.

FRECVENŢA

Reprezintă frecvenţa specimenului la nivel naţional, regional sau global.

Exemple: endemică, rară, frecventă, comună, ubiquistă, extinctă  etc.

DETERMINAT DE

Numele persoanei care a determinat specimenul.
Exemplu: Popescu Aurelian

DATA DETERMINĂRII

Data când a fost determinat specimenul.

REDETERMINAT DE

Numele persoanei care a efectuat redeterminarea specimenului.

DATA REDETERMINĂRII

Data când a fost redeterminat specimenul.

VÂRSTĂ

Se completează pentru piesele din subdomeniile: paleontologie, botanică, zoologie, după cum urmează:
	 - pentru paleontologie, eventual geologie, se înscrie numărul aproximativ în ani, pentru cifrele depăşind 1 milion de ani utilizând sigla MIL;
 Exemple : 
VÂRSTĂ:		100000
VÂRSTĂ:		10 MIL
	 - pentru celelalte domenii se înscrie vârsta în ani;
 Exemplu : 
VÂRSTĂ:		25
	 - pentru piese din subdomeniul zoologiei se înscriu următoarele informaţii: AD = adult; SBD = subadult; JUV = juvenil; P = pui; E = embrion; O = ou; P = pontă; L = larvă; PP = pupă; NF = nimfă; CC = cocon; urmate de cifra vârstei. 
Exemple: 
VÂRSTĂ:		AD 8
VÂRSTĂ:		E 7 LUNI
VÂRSTĂ:		L 2 ZILE

SEX

Se completează sexul piesei (pieselor), conform listei:
	mascul
	femelă
	hermafrodit
	nedeterminabil

GREUTATE

Greutatea specimenului/obiectului. Se completează şi prescurtarea consacrată a unităţii de măsură.

DIMENSIUNI

Conţine informaţii referitoare la dimensiunile specimenului fişat: lungime, lăţime, grosime, diametru, greutate; se completează cu valori despărţite prin punct şi virgulă, fiecare valoare fiind formată din sigla tipului de dimensiune respectiv, urmată de “=” şi de valoarea numerică, până la două zecimale. Pentru domeniul Ştiinţele Naturii, unităţile de măsură sunt milimetrul şi gramul. Simbolurile acestora (mm şi g)  se menţionează pe fişă.

SIGLE: L = lungime					LS = lungimea standard
	 LA = lăţime					LC = lungimea capului
	 Î = înălţime					LCO = lungimea cozii
	 A = adâncime					LCL = lungimea ciocului
	 D = diametrul (unic)				LT = lungimea tarsului
	 DL = diametrul lung				LU = lungimea urechii
	 DLA = diametrul lat				LMP = lungimea membrului	 	
 GR = grosime					 	posterior
	 G = greutate					LAR = lungimea aripii 
	 TL = titlul (pentru metale preţioase)		AA = anvergura aripii
	 LCF = lungimea cefalotoracelui	 		ID = înălţimea dorsalei

Se completează dimensiunile specimenului, indicate prin siglele de mai sus, în funcţie de subdomeniu, după cum urmează:

Pedologie - dimensiuni: L, LA, I, G;
Mineralogie şi Petrografie - dimensiuni D, G şi TL( pentru piese cu conţinut de metal); pentru meteoriţi se completează doar greutatea ( G);

 Exemple :
DIMENSIUNI:		L:90;LA:70;Î:390;G:2325
DIMENSIUNI:		D:755;G:320

Paleontologie în funcţie de categoria de piese, se pot înscrie următoarele date: L, LA, I, D, DL, DLA;
Botanică dimensiuni: înălţime, lungimea frunzei (L);
Zoologie, în funcţie de grupa sistematică de care aparţine specimenul, după cum urmează:
	 - pentru animale coloniale: L, LA, I, G;
	 - pentru moluşte: L, LA, I; 
	 - pentru insecte: L;
	 - pentru crustacei: L, LCF;
	 - pentru peşti: LS = lungimea standard (până la baza cozii), ID;
	 - pentru batracieni şi reptile: L, LC;
	 - pentru păsări: LCO, LAR, LCI, LT;
	 - pentru mamifere: L, LCO, LU, LMP;
	 - pentru trofee se vor înscrie datele existente la filialele AGVPS pentru diferite specii  (cerb, căprior, urs, capră neagră etc.).

PREPARATE

Se completează cu date referitoare la preparatele făcute cu organe, sisteme sau aparate, secţiuni microscopice, ale piesei respective, înscriindu-se şi numărul de inventar al preparatului respectiv, după cum urmează:
PM = preparat microscopic
 	OI = organe interne
	CS = conţinut stomacal
	I = ingluvii
	PG = preparat genital
	SC = schelet complet
	SP = schelet parţial
	P = paraziţi

	- câmpul poate cuprinde mai multe sigle

TEHNICI DE PREPARARE/CONSERVARE

Conţine informaţii cu privire la tehnica de preparare a piesei respective, data preparării sau restaurării, numele celui care a preparat sau restaurat piesa (dacă se cunoaşte).
Se înscriu următoarele date privind tehnica de preparare: presat, dermoplastie, taxidermie, parafinare, liofilizare, balg, degajare, impregnare.

PREPARAT DE

Numele persoanei care a fost făcut preparatul.

DATA PREPARĂRII

Data când a fost făcut preparatul.

MOD DE CONSERVARE

Conţine informaţii cu privire la modul de conservare al piesei după cum urmează: naturalizat, preparat uscat, preparat umed (alcool, formol etc.), incluziune în plastic stelat (cu aripile întinse), la ac, lipit pe carton, eşantion, in situ. 

SEMNIFICAŢIE PATRIMONIALĂ

Conţine informaţii privind valoarea de patrimoniu a specimenului. În cazul în care are mai multe valori acestea vor fi despărţite prin punct şi virgulă.

valoare excepţională (de regulă, piese cu valoare internaţională);
	artistică;
	memorială;
	documentară;
	istorică;
	holotip;
	alotip;
	paratip (I);
	lectotip;
	alolectotip;
	lectoparatip;
	endemit
	 relict;
	 monument al naturii;
	 ocrotit (prin diverse legi);
	 medaliat bronz;
	 medaliat argint;
	 medaliat aur;
	(ultimele trei tipuri de sigle se vor utiliza pentru trofee)
	 dispărut;		 
	 foarte rară;
	 rară;
	 unicat naţional;
	 unicat mondial;
	 străină/exotică

DESCRIERE

Conţine date de descriere a unor caractere care reprezintă abateri de la diagnoza speciei: elemente de variabilitate, penaj nupţial, cazuri de albinism, melanism, diverse cazuri teratologice sau date referitoare la poziţia în care este naturalizată piesa (piesele), unele informaţii cu privire la integritate sau valoarea sa estetică (MIN), precum şi orice alte date care pot contribui la completarea diagnozei.
Tot în acest câmp se vor scrie numele şi prenumele unor personalităţi ori indicarea unor evenimente istorice deosebite de care este legat specimenul respectiv.

CUVINTE CHEIE 

Pentru bunurile din domeniul ştiinţelor naturii se va înscrie subdomeniul, precum şi alţi termeni care pot reprezenta cuvinte cheie.

Exemple: algă, arbore, licheni, mamifer, plantă de apă, rocă, trofeu etc.

BIBLIOGRAFIE

Conţine principalele referinţe bibliografice (determinatoare) după care s-a făcut identificarea piesei; pentru tipuri, se dă numele lucrării care comunică prima dată noutatea pentru ştiinţă; se înscriu şi unele lucrări care fac referire la piesă/specimen.

OBSERVAŢII

În acest câmp se pot face diferite precizări cu privire la obiectul fişat, care nu pot fi trecute în alt câmp de pe formular.

MOD DEŢINERE

Conţine menţionarea felului în care bunul cultural a ajuns la deţinătorul său actual.

Exemple:
•	achiziţie	
•	donaţie	
•	transfer	
•	cercetare	
•	custodie	
•	moştenire	
•	proprietate privată	

PROPRIETARI ANTERIORI

Se completează numele şi prenumele proprietarilor sau denumirea instituţiei căreia i-a aparţinut obiectul înainte de a ajunge în colecţia muzeului.

DATA INTRĂRII

Conţine data intrării bunului cultural în posesia deţinătorului respectiv sau data achiziţionării obiectului;
Se completează sub forma: ZZ / LL / AAAA.

PREŢ ACHIZIŢIE
Conţine (numai pentru bunurile dobândite prin achiziţie) preţul la care a fost achiziţionat bunul fişat şi nominalul de referinţă.

VALOARE NOMINALĂ 

Conţine valoarea în lei a bunului cultural, estimată conform criteriilor stabilite de Ministerul Culturii şi Cultelor. Se completează valoarea aferentă numărului de inventar, nu pe exemplar, în cazul în care avem mai multe exemplare la acelaşi număr de inventar.

LOC DE PĂSTRARE

Se menţionează locul de păstrare al piesei. Pentru expunere permanentă: expoziţia, sala vitrina. Pentru depozit: depozitul, dulapul, eventual raftul şi cutia. 

STARE DE CONSERVARE

Conţine menţionarea stării de conservare a specimenului/obiectului la momentul fişării.

- foarte bună
- bună
- relativ bună
- mediocră
- deteriorată

BUN DE EXPUS

Acest câmp a fost prevăzut pentru a facilita alegerea pieselor care pot face parte dintr-o expoziţie, deoarece simpla consemnare a stării de conservare în câmpul respectiv (bun, foarte bun) nu sugerează destul de explicit. Un obiect, spre exemplu, poate avea o mare valoare istorică dar pentru că prezintă deteriorări sau are o dimensiune foarte mică nu poate face parte dintr-o expoziţie.

FIŞĂ CONSERVARE / RESTAURARE

Conţine numărul fişei de restaurare / conservare, în care obiectului fişat de noi este privit din punct de vedere al conservării sau restaurării menţionându-se în detaliu operaţiile (şi substanţele) prin care a trecut precum şi datele la care acestea au avut loc.

FOTO

Conţine numărul fotografiei care reprezintă specimenului/obiectului fişat.

DIAPOZITIV

Conţine numărul diapozitivului specimenului/obiectului fişat.

CLIŞEU

Conţine numărul clişeului care reprezintă specimenului/obiectului fişat.

DESEN

Conţine numărul desenului specimenului/obiectului fişat.

SCHIŢĂ

Conţine numărul schiţei care reprezintă specimenului/obiectului fişat.

DIGITALĂ

Conţine numărul fotografiei digitale care reprezintă specimenului/obiectului fişat.

VIDEO

Conţine numărul înregistrării video care reprezintă specimenului/obiectului fişat.

ÎNTOCMIT

Conţine numele şi prenumele celui care a întocmit fişa.

DATA / SEMNĂTURA

Conţine data întocmirii fişei, completată sub forma ZZ/LL/AAAA, şi semnătura celui care a întocmit fişa.

EXPERTIZAT / VERIFICAT

Conţine numele şi prenumele celui care a verificat fişa sau a expertizat specimenul/obiectul  în vederea clasării lui.

DATA / SEMNĂTURA

Conţine data verificării sau a expertizei, completată sub forma ZZ/LL/AAAA, şi semnătura celui care a verificat / expertizat obiectul fişat.

Exemple de clasificare:

Pentru animale:

Regnul: Animalia
Subregnul: Metazoa 
Încrengătura: Mollusca
Clasa: Gasteropoda
Ordinul: Stylommatophora
Denumire ştiinţifică: Helix Ppomatia 
Denumire populară: melcul de livada

Încrengătura: Mollusca
Clasa: Bivalvia
Subclasa: Eulamellibranchiata
Ordinul: Anisomyaria
Denumire ştiinţifică: Mytilus galloprovincialis
Alte denumiri: midia

Pentru plante:

Încrengătura: Spermatophyta
Subîncrengătura: Magnoliophytina (Angiospermae)
Clasa: Magnoliopsida (Dicotyledonatae)
Subclasa: Magnoliidae
Ordinul: Papaverales
Familia: Papaveraceae
Denumire ştiinţifică: Papaver rheas
Denumire populară: mac rosu de câmp

Pentru mineralogie:

Categorie:  Mineral			
Denumire ştiinţifică: Succinit                  
Alte denumiri:	Chihlimbar, Ambra           
Încrengătura:									
Clasa: Răşini fosile,grupul mineraloidelor          
Ordinul:									
Familia:          					
Subfamilia:
Genul:						    
Specia:						    
Subspecia:

2.
Categorie:  Rocă magmatică			
Denumire ştiinţifică: Sienit nefelinic			
Alte denumiri:	Ditroit
Încrengătura:									
Clasa: Roci feldspatoidice
Ordinul:									
Familia: Foidolite		
Subfamilia:
Genul: Sienite foidice
Specia: Sienit nefelinic
Subspecia:

3. 
Categorie:  Fosile nevertebrate
Denumire ştiinţifică: Radix(Adelinella) coronatus MARINESCU 1992
Alte denumiri:	
Încrengătura: Mollusca
Clasa: Gastropoda                                                                      
Ordinul: Basomatophora
Familia:  Lymnaeidae
Subfamilia:
Genul:						
Specia:						    
Subspecia: